section_heading: Orlando Magic
paragraph_text: Nakon devet odigranih sezona sa Sonicsima, Lewis se pridružio Orlandu. Potpisao je šestogodišnji ugovor s Magicsima vrijedan 118 milijuna američkih dolara.<ref>Rashard Lewis u Orlandu Prvu sezonu s Magicsima Lewis je odigrao na poziciji krilnog centra ali to nije nimalo utjecalo na njegov postotak s linije tri poena. Bio je ključan igrač momčadi Magicsa u doigravanju pogotovo u drugom krugu i utakmici s Pistonsima u kojoj je postigao 33 poena. Doigravanje je završio kao najbolji strijelac Magicsa i ostvario je najbolje brojke u poenima, skokovima i asistencijama. Tijekom sezone 2008./09. Lewis je bio drugi strijelac Magicsa i igrao je fantastično. Time je i izborio nastup na All-Star utakmici 2009. Tijekom doigravanja 2009. Lewis je pogodio pobjednički šut u utakmici finala Istočne konferencije protiv Cleveland Cavaliersa. Poslije utakmice tvrdio je da mu je to bio najvažniji šut u karijeri. Magicsi su dobili tu seriju i kasnije izgubili u NBA finalu od Los Angeles Lakersa rezultatom 4-1. Tijekom svoje 10-godišnje karijere Lewis ima prosjek od 16.8 poena. Najveći prosjek poena od 22.4 poena imao je u sezoni 2006./07. U predsezoni 2009., Lewis suspendiran je od strane NBA lige nakon što je pao na doping testu. Zbog toga će propustit prvih deset utakmica nove sezone što je kazna koju igrač dobiva za prvi prekršaj ovakvog tipa. Lewis je prema vlastitim riječima posve slučajno konzumirao prehrambeno sredstvo koje u svom kemijskom sastavu sadrži element testosterona.<ref>Rashard Lewis pao na doping testu